
Ilmu pengetahuan 

Membazir jika tidak diamalkan untuk jalan kebaikan. 

Amalan 

Membazir jika dilakukan tidak dengan hati yang ikhlas. 

Kekayaan 

Membazir jika dibelanjakan pada perkara yang tidak bermanfaat dan tidak diredai 
Allah. 

Hati 

Membazir jika kosong daripada kasih kepada Allah. 

Tubuh badan 

Membazir jika tidak digunakan untuk beribadah kepada Allah. 



Dari Abu Hurairah r.a, 
Rasulullah s.a.w 
bersabda \"Jika kamu 
memakai sandal (kasut), 
pakailah yang kanan 
terlebih dahulu. Tetapi jika 
membukanya, yang kiri 
dahulu dibuka. Maka yang 
kanan adalah yang mula- 
mula dipakai dan yang 
terakhir dibuka." 


(al-Bukhari) 


Cinta 

Membazir jika dicurahkan kepada selain Allah atau melebihi cinta kepada-Nya. 

Masa 

Membazir jika tidak diurus sebaiknya. 

Akal 

Membazir jika tidak memikirkan sesuatu yang bermakna kepada agama. 

Zikir 

Membazir jika tidak memberi kesan kepada hati. 

Faedah-Faedah Solat 

Sumber rujukan : http://www.danialzainalabidin.com 


Solat yang dilakukan akan menggugurkan dosa 
seseorang. Imam Muslim meriwayatkan, nabi 
bersabda, "Solat yang lima menghilangkan dosa 
sebagaimana air menghilangkan daki." Dalam riwayat 
yang lain oleh Imam Muslim, nabi bersabda, "So/at 
menghapuskan dosa yang berlaku di antara satu solat 
dengan satu yang iain melainkan dosa-dosa besar." 

Solat membina jati diri seseorang. Imam Abu Al-Aliyah 
berkata, "So/at mempunyai tiga keistimewaan, dan jika 
tidak ada ketiga-tiga ini di dalam sesuatu solat, so/at 
itu dianggap tidak berfaedah sama sekati. 
Keistimewaan-keistimewaan itu ialah ikhlas, khusyuk 
dan zikruiiah. Ikh/as akan membawa seseorang kepada 
yang makruf, khusyuk akan mencegahnya dari 
perbuatan mungkar dan zikruiiah akan membantunya 
melakukan yang makruf dan mencegahnya dari yang 
mungkaf. Hal ini disebutkan di dalam Tafsir Al-Azhar 
oleh Hamka. 

Imam Muslim meriwayatkan, 
nabi bersabda, "Solat yang 
lima menghilangkan dosa 
sebagaimana air 
menghilangkan daki." 

Di samping itu, solat menguatkan jiwa seseorang 
sehingga memampukannya meninggalkan kekejian dan 
kemungkaran. Dalam surah Al-Ankabut ayat 45, Allah 
berfirman, " Sesungguhnya so/at dapat mencegah 
seseorang dari perbuatan keji dan mungkar." Apabila 
peribadi unggul seperti ini dapat dibentuk melalui solat, 
keluarga dan masyarakat akan menjadi aman dan 
selamat. 

Solat mendidik umat Islam menjadi pengurus masa 
yang baik. Dalam surah An-Nisak ayat 103, Allah 
berfirman, "Sesungguhnya so/at adalah satu ketetapan 
berwaktu yang diwajibkan ke atas orang-orang 
mukmin." Oleh kerana solat fardu yang lima terikat 
dengan waktu, mereka yang bersolat perlu prihatin dan 
peka dengan waktu kerana solat yang dilakukan di luar 
waktu dengan sengaja dianggap sebagai tidak sah dan 
bakal mendatangkan dosa. Kepekaan kepada waktu ini 
jika diperkembangkan kepada seluruh kehidupan akan 
menjadikan umat Islam satu golongan yang 
menghargai masa. Golongan yang menghargai masa 
pasti akan cemerlang. 

Solat juga membentuk disiplin. Di antara perkara yang 
wajib dilaksanakan sebelum bersolat ialah mengambil 
wuduk, dan wuduk tidak dianggap sah melainkan 
dengan tertib. Tertib bermaksud, yang dahulu 
didahulukan dan yang kemudian dikemudiankan. 
Demikian juga ketika bersolat, tertib wajib dipelihara. 


Jika seseorang mendahulukan amalan yang sepatutnya 
dikemudiankan, sebagai contoh, melakukan sujud 
sebelum qiam dan takbiratul ihram, solatnya dianggap 
tidak sah. Latihan-latihan seperti ini mampu melahirkan 
insan yang celik prosedur lagi berdisiplin sekali gus 
menjadikannya efisien dalam setiap pekerjaan. 

Solat mendidik umat Islam agar mementingkan ilmu. 
Hal ini disebabkan ketika melaksanakan solat 
berjemaah, imam yang memimpin solat hendaklah 
dipilih dari kalangan mereka yang berilmu. Mengikut 
Imam Muslim dan Ahmad, nabi bersabda, " Hendaklah 
yang mengimami sesuatu kaum itu mereka yang lebih 
tahu tentang Ai-Quran. Jika kemampuan mereka sama 
di sudut ini, pilihlah dari kalangan yang lebih 
memahami sunah.." Makmum yang berada di belakang 
imam juga perlu menguasai ilmu kerana kadangkala 
imam terlupakan sesuatu di dalam solatnya. Justeru, 
untuk membantu imam, Islam mengarahkan agar 
makmum yang berdiri hampir dengan imam adalah dari 
kalangan mereka yang berilmu. Mengikut Imam 
Muslim, Ahmad, Abu Daud dan Tirmizi, nabi bersabda, 

" Hendaklah mereka yang pandai lagi balig h bersolat 
dekat denganku, kemudian mereka yang seumpama 
mereka, kemudian mereka yang seumpamanya.." 

nabi pernah berkata, 

" Bangunlah wahai Bi ia i 
(untuk azan) dan rehatkaniah 
kami dengan solat. " 

Tekanan jiwa atau stres sering melanda manusia dan 
solat mempunyai penawar yang mampu 
meredakannya. Hal ini disebabkan solat mengandungi 
zikir dan zikir jika dilakukan dengan khusyuk mampu 
mendamaikan hati. Dalam surah Taha ayat 14 Allah 
berfirman, " Dan tegakkanlah so/at untuk berzikir 
kepadaku." Oleh kerana solat benar-benar 
mendamaikan hati nabi pernah berkata, " Bangunlah 
wahai Bilal (untuk azan) dan rehatkaniah kami dengan 
so/at." Hadis ini diriwayatkan oleh Imam Ahmad. 
Justeru di sisi nabi, solat diumpamakan seperti kekasih 
hati. Dalam sebuah riwayat oleh Imam An-Nasai, nabi 
bersabda, "Dan dijadikan cahaya mataku pada so/at." 



Episod akan datang : 

Alam Barzakh Destinasi Yang Pasti 

